stanford-oval/wikipedia huggingface dataset:
Toisen kerroksen lauluja

| Toisen kerroksen lauluja> Sånger från andra våningen |
| --- | --- |

Ohjaaja:  Roy Andersson
Käsikirjoittaja:  Roy Andersson
Tuottaja:  Lisa Alwert
Säveltäjä:  Benny Andersson
Kuvaaja:  István Borbás Jesper Klevenås
Leikkaaja:  Roy Andersson
Valmistustiedot
Valmistusmaa:  Norja Ruotsi Tanska
Tuotantoyhtiö:  Roy Andersson Filmproduktion
Ensi-ilta:  2000
Kesto:  98 min
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Toisen kerroksen lauluja (ruots. Sånger från andra våningen) on Roy Anderssonin käsikirjoittama ja ohjaama ruotsalainen elokuva vuodelta 2000. Elokuvassa esitetään sarja toisistaan riippumattomia kohtauksia, jotka yhdessä tulkitsevat nykyelämää. Elokuvassa käytetään useita lainauksia César Vallejon teoksista.
Elokuva on ensimmäinen osa Anderssonin ”trilogiasta ihmisenä olemisesta”, jonka myöhemmät osat ovat Sinä elävä (2007) ja Kyyhkynen oksalla istui, olevaista pohtien (2014).
Aiheesta muualla

Toisen kerroksen lauluja Internet Movie Databasessa (englanniksi)
Arvostelu elitisti.netissä (Ilja Rautsi)
Markku Soikkeli: Toisen kerroksen lauluja.
Marcin Gortat

| Marcin Gortat |
| --- | --- |
 Gortat vuonna 2014.
Henkilötiedot
Koko nimi:  Marcin Janusz Gortat
Syntynyt: 17. helmikuuta 1984 (ikä 40) Łódź, Puola
Kansalaisuus:   Puola
Koripalloilija
Lempinimi:  Puolan vasara
Pelipaikka:  Sentteri
Pituus:  211 cm
Paino:  109 kg
Nyk. joukkue:   Los Angeles Clippers
Sarja:  NBA
NBA-varaus:  57. varaus 2005 (Phoenix Suns)
Pelaajaura
Seurajoukkueet
2002–2003 2003–2007 2007–2008 2008–2010 2010–2013 2013–2018 2018–:   ŁKS Lotto Łódź  RheinEnergie Köln  Anaheim Arsenal  Orlando Magic  Phoenix Suns  Washington Wizards  Los Angeles Clippers
Maajoukkueet
2004–:   Puola
Aiheesta muualla
mg13.com.pl
FIBA
Marcin Janusz Gortat (s. 17. helmikuuta 1984 Łódź) on puolalainen koripalloilija, joka edustaa NBA-seura Los Angeles Clippersiä. Hänen isänsä on entinen nyrkkeilijä Janusz Gortat.
Ura

Gortat pelasi nuoruudessaan lukuisia eri urheilulajeja, mutta hän aloitti koripallon vasta vuonna 2002. Hän pelasi juniorina ŁKS Lotto Łódźin joukkueissa ja nousi edustusjoukkueeseen kaudeksi 2002–2003. Ainoastaan yhden kauden jälkeen hän siirtyi saksalaiseen Kölniin, joka pelasi Bundesliigassa. Kölnin paidassa Gortat voitti muun muassa Saksan cupin sekä Saksan-mestaruuden kaudella 2005–2006.
Vuonna 2007 hän siirtyi Orlando Magicin farmiseuraan, Anaheim Arsenaliin. Loppukauden aikana hän debytoi kuitenkin Magicin paidassa ja pelasi kuusi ottelua. Gortat edusti seuraa vuoteen 2010 asti, mutta sai vähän peliaikaa. Joulukuussa 2010 hänet kaupattiin yhdessä Vince Carterin ja Mickaël Piétrusin kanssa Phoenix Sunsille. Uudessa seurassa Gortatin peliaika lähes kaksinkertaistui. Kausi 2011–2012 oli tilastollisesti hänen parhaansa NBA:ssa ja hän teki 15,4 pistettä sekä otti 10,0 levypalloa ottelua kohden.
Lokakuussa 2013 Gortat siirtyi muutama päivä ennen kauden 2013–2014 alkua Washington Wizardsiin osana viiden pelaajan kauppaa. Wizardsiin siirtyivät hänen lisäkseen Shannon Brown, Malcolm Lee sekä Kendall Marshall (joiden kaikkien sopimukset purettiin muutama päivä myöhemmin) ja Suns sai vaihdossa Emeka Okaforin sekä ensimmäisen kierroksen varausvuoron varaustilaisuudessa 2014.
Kesäkuussa 2018 Gortat siirtyi Los Angeles Clippersiin.
Aiheesta muualla

Kuvia tai muita tiedostoja aiheesta Marcin Gortat Wikimedia Commonsissa
NBA:n pelaajaprofiili (englanniksi)
Euroliigan pelaajaprofiili (englanniksi)
Tunbūr

Tunbūr.
Tunbūr (myös tanbūr tai tambūr) on yleisnimitys Lähi-idässä ja Keski-Aasiassa enimmäkseen käytetyille näppäiltäville, ohut- ja pitkäkaulaisille luutuille. Tunbūrin pituus vaihtelee 40−120 cm:n välillä ja sen kaikukoppa on suhteellisen pieni ja munanpuolikkaan muotoinen.
Soittimessa on kaksi tai kolme kieltä. Kielet voivat myös olla 2–3 kertaisia. Tunbūrin kaula on varustettu siirrettävillä nauhoilla, joita voi olla 10–24 kappaletta.
Tunbūr-nimeä käytetään islamilaisilla alueilla myös maljalyyrasta.
Aiheesta muualla

Kuvia tai muita tiedostoja aiheesta Tunbūr Wikimedia Commonsissa
Tipasjärvi

| Tipasjärvi |
| --- | --- |
Valtiot:  Suomi 
Paikkakunta:  Sotkamo 
Koordinaatit:  63°56′41″N, 29°06′11″E
Vesistöalue ja valuma-alueen tietoja
Laskujoki:  Tipasjoki 
Järvinumero:  59.853.1.001
Mittaustietoja
Pinnankorkeus:  193,1 m  
Rantaviiva:  57,346 km  
Pinta-ala:  10,9723 km²  
Tilavuus:  0,04143874 km³  
Keskisyvyys:  3,83 m  
Suurin syvyys:  23 m  
Saaria:  54 
 fiTipasjärvi 
Tipasjärvi , joskus ilmoitetaan nimeksi Iso ja Pieni Tipasjärvi , on Kainuussa Sotkamon itäosassa sijaitseva järvi.
Maantietoa

Järven pinta-ala on 1 100 hehtaaria eli 11 km². Se on 9,1 kilometriä pitkä ja 2,6 kilometriä leveä. Järven keskellä sijaitsee Vuorisaari, jota kiertävät Kutusalmi ja Syväsalmi. Saaren länsipuolelle jää Pieni Tipasjärvi ja itäpuolelle Suuri Tipasjärvi ja molemmat salmet yhdistävät nämä järvenosat toisiinsa. Järven itäosa muodostaa lähes viisi kilometriä leveän järvenselän, mutta länsipuoli on niemien ja lahtien rikkoma.
Järvessä on 54 saarta. Vuorisaari on suurin saari ja se on 1,4 kilometriä pitkä ja 750 metriä leveä. Pienellä Tipasjärvellä saaria on yhdeksän. Niistä Maitosaari ja Kuikkasaari ovat suurimmat. Syväsalmessa on yksi luotomainen saari ja Kutusalmessa on kivikossa Kutukivi niminen saari. Isossa Tipasjärvessä on 44 saarta. Vuorisaaren kaakkoispuolella on Mäntysaari ja Lokkisaaret. Etelärannan tuntumassa on Saunasaari, joka on 250 metriä pitkä. Se sulkee osittain Raatelahden suun. Lahdessa sijaitsee Verkkosaari ja lahdenpohjukassa työntyy syvemmälle kapea salmi, jonka päässä sijaitsevassa Pienessä Raatelammessa on 130 metriä pitkä saari. Raatelahden suojana on Raateniemi, jonka itäpuolella on Selkäsaaret, Akankivi, Korkeasaari ja Liippasaari. Etelämpänä oleva 600 metrisen Huuskonsaaren ympärillä ovat pienemmät Kymmenpuisensaari, Tikkusaari ja Koivusari.
Järvi on luodattu ja siitä on julkaistu syvyyskartat. Sen tilavuus on 41 miljoonaa m³ eli 0,041 km³. Järven keskisyvyys on 3,8 metriä ja suurin syvyys on 23 metriä. Syvin kohta sijaitsee Syväsalmen suun edustalla Pienessä Tipasjärvessä ja toiseksi syvin kohta Syväsalmen suun edustalla Suuressa Tipasjärvessä. Myös kapeassa Syväsalmessa on yli 10 metriä syvää. Ison Tipasjärven toinen syvänne sijaitsee Mäntysaaren pohjoispuolella.
Järven rantaviivan pituus on 57 kilometriä ja rannat ovat osin soistunutta metsämaata. Muutaman maatilan yhteydessä järvelle näkyy peltomaita. Kiinteää asutusta on vain muutamassa taloudessa ja suurin osa rakennuksista on vapaa-ajan asuntoja. Niille johtaa tiet yhdysteilta 5284 ja 9005 poikkeavilta kyläteiltä.
Järveen työntyvällä Kiisulan nimellä toimi vuonna 1919 Tipasjärven kaivos, jossa louhittiin rikkikiisua.
Vesistösuhteet

Järvi sijaitsee Oulujoen vesistössä (vesistöaluetunnus 59) Nuasjärven–Kiimasjärven alueen (59.8)  Tipasjoen valuma-alueella (59.85), jonka Tipasjärvien valuma-alueeseen (59.853) järvi kuuluu. Järven vedenpinnan korkeus on 193,1 metriä mpy.
Valuma-alue on Oulujoen vesistön latvavesiä ja saa pääosan vedestään omalta lähialueeltaan. Tipasjärvi lähialueella on 22 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Pieni Raatelampi (9 ha) ja Iso Raatelampi (17 ha), jotka laskevat Raatelahteen. Eteläpään Myllylahteen laskevat Myllyjokea myöten Kolkonjärvi (28 ha), Kangaslampi (17 ha), Huuskonlampi (6 ha) ja Levälampi (6 ha). Taivaljärven (16 ha) ja Hukkalammen (11 ha) yhteinen laskuoja Taivalpuro laskee Olkilahteen.
Järven laskujoki Tipasjoki lähtee Pienen Tipasjärven pohjoisrannasta ja se laskee Iso-Kiimaseen.
Tongshanjiabu

Tongshanjiabu
| --- | --- |
Tyyppi:  kiipeämätön vuorenhuippu (en) 
Sijainti:  Bhutanissa lähellä Kiinan rajaa Kiinan kansantasavalta ja Bhutan
Vuoristo:  Himalaja
Korkeus merenpinnasta:  7 207 m
Prominenssi:  1 757  m 
Ensimmäinen nousu huipulle:  valloittamaton
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tongshanjiabu on Himalajalla Bhutanissa sijaitseva vuori. Se on maailman 103. korkein huippu. Tongshanjiabun huipulle ei ole koskaan kiivetty.
Tunavallen

| Tunavallen |
| --- | --- |

Rakennuksen tiedot
Sijainti:   Eskilstuna, Ruotsi
Avattu:  1924
Remontoitu:  2002
Omistaja:  Eskilstunan kunta
Arkkitehti:  Olov Gynt arkitektkontor i Västerås
Käyttäjät
 Eskilstuna City FK IFK Eskilstuna Eskilstuna United DFF AFC Eskilstuna (2017–) 
Katsojakapasiteetti
 7 800 
Lisää rakennusartikkeleitaArkkitehtuurin teemasivulla
Tunavallen on jalkapallostadion Eskilstunan kunnassa Ruotsissa.
Historia

Tunavallen on rakennettu vuosina 1923–1924. Kapasiteetti oli noin 22 000, joista vain 874 olivat istumapaikkoja katon alla.
Uusi Tunavallen, joka rakennettiin samalle paikalle, vihittiin käyttöön elokuussa 2002. Vuodesta 2008 asti stadionilla on ollut tekonurmi, joka mahdollistaa pelaamisen stadionilla ympäri vuoden.
Damallsvenskanin ottelu vuonna 2015.
Teno (kunta)

Teno (pohjoissaameksi Deatnu, kveeniksi Taana, norj. Tana) on kunta Finnmarkin läänissä Pohjois-Norjassa. Asukkaista valtaosa on saamelaisia. Kunnan hallinnollinen keskus ja ainoa taajama on Tana bru. Korkein kohta on Rásttigáisá-tunturi (1 067 m). Teno kuuluu saamenkieliseen hallintoalueeseen, eli pohjoissaamella on siellä virallisen kielen asema.
Tenon kunta rajoittuu pohjoisessa Gamvikin kuntaan ja Tenonvuonoon, koillisessa Berlevågin ja Vesisaaren kuntiin, idässä Uuniemen kuntaan, etelässä Suomen Utsjoen kuntaan, lounaassa Kaarasjoen ja Porsangin kuntiin ja lännessä Lebesbyn kuntaan. Tenoon liitettiin vuoden 1964 alusta Pulmangin kunta, joka oli erotettu siitä vuonna 1903.
Vuoden 2024 alussa kunnassa oli 2 807 asukasta.
Kyliä ja paikkoja

Allikkaniemi (Alleknjarg), Jouluvuono (Leirpollen), Kiippakuru (Skiippagurra), Lankovuono (Laggo), Lohiniemi (Laksnes), Lottojoki (Seida), Maskijoki (Masjok), Pekansaari (Norskholmen), Pulmanki (Polmak), Punakas (Bonakas), Rautuvuono (Smalfjorden), Ruostevielma (Rustefjelbma), Sirma (Sirbma), Tenon kylä (Tana bru), Venekenttä (Båteng)
Nähtävyydet

Tana Bru – Tenon silta, 1948 valmistunut Tenon silta on ainoa yhteys itäisen ja läntisen Finnmarkin välillä. Sillan jänneväli on 195 metriä, ja se on Norjan toiseksi pisin pehmeäselvennä riippusilta.[lähde? ]
Levajokin kappeli
Pulmangin kirkko
Tenojoen suiston luonnonsuojelualue
Tenon kirkko
Tenon silta
Saamen silta
Tunnettuja henkilöitä

Kristen Kyrre Bremer (1925–2013), piispa
Ella Marie Hætta Isaksen (s. 1998), laulaja, näyttelijä ja aktivisti
Helga Pedersen (s. 1973), poliitikko
Nils Utsi (1943–2019), näyttelijä
Aiheesta muualla

Kuvia tai muita tiedostoja aiheesta Teno (kunta) Wikimedia Commonsissa
Finnmarkin läänin kunnat
Alattio (Alta)
Berlevåg
Båtsfjord
Etelä-Varanki (Sør-Varanger)
Gamvik
Hammerfest
Hasvik
Kaarasjoki (Karasjok)
Koutokeino
Kvalsund
Lappea (Loppa)
Lebesby
Moseija (Måsøy)
Nordkapp
Porsanki (Porsanger)
Teno (Tana)
Uuniemi (Nesseby)
Vesisaari (Vadsø)
Vuoreija (Vardø)
Norjan läänit | Norja
Torkkelinlampi

| Torkkelinlampi |
| --- | --- |
Valtiot:  Suomi
Maakunnat:  Kymenlaakso, Etelä-Karjala
Kunnat:  Kouvola (Valkeala), Luumäki
Koordinaatit:  61°05′25″N, 27°12′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  suo-oja Kortonjokeen 
Järvinumero:  14.193.1.009
Mittaustietoja
Pinnankorkeus:  103,1 m  
Pituus:  370 m  
Leveys:  210 m  
Rantaviiva:  0,884 km  
Pinta-ala:  4,977 ha  
Saaria:  ei saaria 
 fiTorkkelinlampi 
Torkkelinlampi  on Kymenlaakson ja Etelä-Karjalan rajalla Kouvolan Valkealassa ja Luumäellä, Haukisaaren kylän itäpuolella sijaitseva lampi.
Maantietoa

Lammen pinta-ala on 5,0 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kortonjoen valuma-alueeseen (14.193) se kuuluu. Lammen vedenpinnan korkeus on 103,1 metriä mpy.
The Last Kingdom

| The Last Kingdom |
| --- | --- |

Perustuu:  Bernard Cornwellin kirjasarjaan Uhtred
Alkuperäiskieli:  englanti
Verkko:  BBC Two Netflix
Esitetty:  22. lokakuuta 2015 –  9. maaliskuuta 2022
Tuotantokausia:  5
Jaksoja:  46
Seuraaja:  Seven Kings Must Die
Aiheesta muualla
Virallinen sivusto
IMDb 
The Last Kingdom on brittiläinen historiallinen draamasarja, joka perustuu Bernard Cornwellin kirjasarjaan Uhtred. Televisiosarjaa esitettiin viisi tuotantokautta vuosina 2015–2022 ja jatkettiin elokuvalla Seven Kings Must Die (2023). Sarjaa tuotti aluksi BBC, mutta kolmannen kauden kohdalla se siirtyi Netflixille.
Sarja sijoittuu viikinkiaikaan ja kertoo viikinkien kasvattamasta saksimies Uhtredista. Hän päätyy palvelemaan Wessexiä hallitsevaa kuningas Alfredia, joka suunnittelee pienempien kuningaskuntien yhdistämistä Englannin kuningaskunnaksi.
Aiheesta muualla

Kuvia tai muita tiedostoja aiheesta The Last Kingdom Wikimedia Commonsissa
The Last Kingdom Internet Movie Databasessa (englanniksi)
Tuncay Şanlı

Tuncay Şanlı (2016)
Tuncay Şanlı (s. 16. tammikuuta 1982 Adapazarı) on turkkilainen jalkapalloilija. Hän oli pelipaikaltaan hyökkääjä ja pelasi huippuvuosinaan kotimaansa lisäksi Englannissa, jossa hän edusti Middlesbrough'ta, Stokea ja Boltonia.
Şanlı edusti vuosina 2000–2002 kotimaassaan Sakaryasporia ja vuosina 2002–2007 Fenerbahçea. Fenerbahçessa hän oli voittamassa Turkin superliigan mestaruutta kolmesti. Vuonna 2007 hän siirtyi Englannin Valioliigaan Middlesbroughiin ja elokuussa 2009 Stoke Cityyn.
Şanlı siirtyi tammikuussa 2011 saksalaiseen VfL Wolfsburgiin, mutta pelasi seuraavan kauden lainalla englantilaisessa Boltonissa. Syyskuussa 2012 hän siirtyi turkkilaiseen Bursasporiin, jossa pelasi helmikuuhun 2014. Kauden 2014–2015 hän pelasi qatarilaisessa Umm-Salalissa ennen siirtymistään Intian Superliigassa pelaavaan FC Pune Cityyn.
Turkin maajoukkueessa Şanlı on pelannut vuosina 2002–2010 kaikkiaan 80 maaottelua, joissa hän on tehnyt 22 maalia. Hänet valittiin vuoden 2003 maanosaliittojen cupin toiseksi parhaaksi pelaajaksi, ja Turkki sijoittui turnauksen kolmanneksi. Hän pelasi neljä ottelua EM-kilpailuissa 2008, joissa Turkki eteni välieriin.
Aiheesta muualla

Tuncay Şanlı Middlesbroughin sivustolla (englanniksi)
Tuncay Şanlı Turkin jalkapalloliiton sivustolla (turkiksi)
Turkin joukkue – Jalkapallon EM-kilpailut 2008
1 Rüştü |
2 Servet |
3 Hakan |
4 Gökhan Zan |
5 Emre |
6 Mehmet |
7 Mehmet Aurélio |
8 Nihat |
9 Semih |
10 Gökdeniz |
11 Tümer |
12 Tolga |
13 E. Güngör |
14 Arda |
15 E. Aşık |
16 U. Boral |
17 Tuncay |
18 C. Kazim |
19 Ayhan |
20 Sabri |
21 Mevlüt |
22 Hamit Altıntop |
23 Volkan |
Valmentaja Terim
Tom Regan

Tom Regan
Tom Regan (28. marraskuuta 1938 Pittsburgh, Pennsylvania – 17. helmikuuta 2017 Pohjois-Carolina) oli yhdysvaltalainen eläinten oikeuksiin erikoistunut filosofi. Hän oli North Carolina State Universityn emeritusprofessori. Hän työskenteli yliopistossa vuodesta 1967 vuoteen 2001, jolloin hän vetäytyi eläkkeelle.
Reganin teos The Case for Animal Rights on vaikuttanut merkittävästi eläinaktivismin syntyyn. Hänen työhönsä vaikuttivat George Edward Mooren ja W. D. Rossin ajatukset.
Teoksia

Empty Cages: Facing the Challenge of Animal Rights (2004)
The Case for Animal Rights (1983, 1985, 2004)
All That Dwell Therein: Essays on Animal Rights and Environmental Ethics (1982)
Animal Sacrifices: Religious Perspectives on the Use of Animals in Science (1986)
Defending Animal Rights (2001)
Aiheesta muualla

Kuvia tai muita tiedostoja aiheesta Tom Regan Wikimedia Commonsissa
Tommi Murto

Tommi Murto
| Mitalit> Miesten pesäpallo.Superpesis  | Mitalit> Miesten pesäpallo.Superpesis  | Mitalit> Miesten pesäpallo.Superpesis  | Miesten pesäpallo>  |
| --- | --- | --- | --- |
|  Pronssia | 2003 | Koskenkorvan Urheilijat |  |
|  Pronssia | 2004 | Seinäjoen Maila-Jussit |  |
|  Pronssia | 2008 | Nurmon Jymy |  |
Tommi Murto (s. 1977) on uransa lopettanut suomalainen pesäpalloilija. Murto pelasi Miesten Superpesiksessä vuosina 1995-2008 ja toiseksi ylimmällä sarjatasolla Miesten Ykköspesiksessä kaudet 2009-2010.
Murto aloitti pääsarjauransa Alajärven Ankkureissa ja on saavuttanut SM-pronssia vuonna 2003 Koskenkorvan Urheilijain, vuonna 2004 Seinäjoen Maila-Jussien ja vuonna 2008 Nurmon Jymyn riveissä. Hän on voittanut Superpesiksen kärkilyöntitilaston kahdesti (1999 ja 2003) ja pelannut Itä–Länsi-ottelussa kymmenen kertaa.
Kaudeksi 2009 Murto palasi kasvattajaseuraansa Alajärven Ankkureihin, jonka edustusjoukkueessa hän pelasi Ykköspesistä kaksi kautta. Hän voitti Ykköspesiksen kärkilyöntitilaston vuonna 2009.
Superpesistilastoja

377 ottelua
150 (15+135) lyötyä juoksua
319 tuotua juoksua
2062 kärkilyöntiä
Saavutukset > Pelaajana

3 SM-pronssia: 2003, 2004, 2008
Halli-SM-kulta: 2002
10 Itä-Länsi-ottelua: 1997-2006
Superpesiksen kärkilyöntikuningas (2): 1999, 2003
Ykköspesiksen kuukauden pelaaja: elokuu 2009
Thermopylain laulu

Thermopylain laulu perustuu 480 eaa. käytyyn Thermopylain taisteluun, jossa kreikkalaiset puolustivat kreikan kaupunkivaltioita lukumääräisesti ylivoimaisia persialaisia vastaan. Kreikkalaisten — etenkin spartalaisten — urheus ja periksiantamattomuus loivat sotilasperinteeseen eräänlaisen uhrautuvan sotilaan ihanteen. Laulun on sanoittanut Uuno Kailas ja säveltänyt Heikki Klemetti.
Sanat

Sotahuutomme soi tuhat kertaa: -

Ei, eivät he milloinkaan

ota maatamme tuuman vertaa -

joka tuumasta taistellaan.

Sinis, veljeni, kun minä kuolen,

minä heilutan tapparaa,

sinis lennätän viuhuvan nuolen,

sinis miekkani leimahtaa.
Sinis ottelen auringon alla,

kun en kättäni nostaa voi.

Punas rintani purppuralla

jo maan - yhä lauluni soi:

Veli, myö veren hintahan miekkas;

mies väisty ei paikaltaan!

Pyhä synnyinmaa, sinun hiekkas

mitä kerran se kertookaan.
Ikikunnia on soma ostaa:

kukin mies, joka kaatuu näin,

jumalissa hän palkkansa nostaa,

hän on seisova seppelpäin.

Sotahuutomme soi yhä maasta: -

Ei, eivät he milloinkaan

yli hautamme käy, sitä raasta -

joka tuumasta taistellaan!
Tervajärvi (Asikkala, Niinistö)

| Tervajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°13′40″N, 25°12′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Ränskälänojaan
Järvinumero:  35.836.1.012
Mittaustietoja
Pinnankorkeus:  160,2 m 
Rantaviiva:  1,661 km 
Pinta-ala:  5,555 ha 
 fiTervajärvi 
Tervajärvi on Päijät-Hämeessä Asikkalassa sijaitseva järvi.
Maantietoa

Järvi on muodoltaan kolmiosainen. Sen eteläosa on laajin, keskiosa jää kapean salmen taakse ja on pienempi, ja pohjoisin osa on lammikkomainen laajennus. Sen pinta-ala on 5,6 hehtaaria ja se on 850 metriä pitkä ja 200 metriä leveä. Se sijaitsee laajan metsäalueen keskellä. Rantaviivan pituus on 1,7 kilometriä, ja rannat ovat puoleksi soistunutta ja puoliksi kuivaa metsämaata. Pohjoisosan rannat ja lounaisrannat kuuluvat luonnonsuojelualueeseen. Järven eteläosassa on kaksi vapaa-ajan asuntoa, ja niille johtaa tiet Ränskälänojaa seuraavalta tieltä.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Mustajoen valuma-alueeseen, johon järvi kuuluu. Järven vedenpinnan korkeus on 160,2 metriä merenpinnan yläpuolella. Järven laskuoja lähtee järven eteläpäästä ja yhtyy Ränskälänojaan Rajajärvien yläpuolella. Se on  samalla Asikkalan ja Hämeenlinnan välinen kunnan rajajoki. Sama joki muuttuu alempana nimeltään Arranjoeksi, sitten Isojoeksi ja lopulta Mustajoeksi. Mustajoki laskee Pääjärveen.
Tiina Bergström

Tiina Harriet Bergström (oik. Bergström-Kurko; 24. toukokuuta 1963 – 25. kesäkuuta 2016) oli suomalainen näyttelijä.
Ura

Bergström esiintyi useissa radiokuunnelmissa, kuten Polttarit (1984) ja lastenkuunnelmassa Ihmepeili ja kavaljeeriupseeri (1986). Hän oli järjestäjä kuunnelmasarjassa Hirtettyjen kettujen metsä (1985). Bergström esiintyi televisiossa, teattereissa ja elokuvissa sekä toimi ääninäyttelijänä. Hän näytteli Salatut elämät -televisiosarjassa Laura Kivirannan sihteeriä Sonja Remestä ja myöhemmin Kaukovaaran perheen asioita hoitanutta sosiaalityöntekijä Saija Mielosta.
Bergströmin vanhemmat olivat muusikot Matti ja Pirjo Bergström. Hänen isoisänsä oli kapellimestari Harry Bergström. Bergström oli 17-vuotiaana kihloissa näyttelijä Matti Pellonpään kanssa. Bergström seurusteli 1980-luvun alkupuolella Heikki Salomaan kanssa.
Vuonna 2014 julkaistiin Bergströmin esikoisteos 135 päivää, joka on päiväkirjanomainen kirjoitus hänen kahden lapsensa huostaanotosta ja taistelusta virkamieskoneistoa vastaan. Tapahtumat sijoittuvat vuosiin 2009–2010.
Bergström on haudattu vanhempiensa viereen Malmin hautausmaalle Helsinkiin.
Filmografia > Elokuvat

| vuosi | elokuva / tv-elokuva / lyhytelokuva | rooli |
| --- | --- | --- |
| 1981 | Pedon merkki | Rosa |
| 1982 | Jackpot 2 |  |
| 1982 | Toto | Tiina |
| 1982 | Arvottomat | suuteleva tyttö |
| 1982 | Eron hetki on lyhyt mutta riittävä |  |
| 1983 | Apinan vuosi | Suvi |
| 1984 | Kello | Kunnas, MarianneMarianne Kunnas |
| 1987 | Macbeth | Dunkun nainen |
| 1993 | Chaplinesque | turkiskuninkaan seuralainen |
| 1999 | Ajantaju 2000 |  |
| 2011 | Boheemi elää |  |
| 2014 | Romanssi | Riikka |
| 2015 | Hannes Blank | Redhead, TheThe Redhead |
Filmografia > Televisiosarjat

| vuosi | televisiosarja | rooli |
| --- | --- | --- |
| 1996 | Nortia | Kikka |
| 1999, 2000 | Salatut elämät | Remes, SonjaSonja Remes |
| 2008 | Veljet | Sannin äiti |
| 2010 | Salatut elämät | Mielonen, SaijaSaija Mielonen |
Aiheesta muualla

Tiina Bergström Internet Movie Databasessa. (englanniksi)
Tiina Bergström Elonetissä.
Tiedostokoko

Tiedostokoko tarkoittaa tiedostojen kokoa yleensä mitattuna tavuissa. Koko ilmoitetaan käyttäen SI-järjestelmän etuliitteittä:
| Koko | Esimerkki |
| --- | --- |
Yksi tavu: Tekstitiedosto, jossa on yksi merkki
Kilotavu: Pitkä tekstitiedosto
Megatavu: Musiikkikappale
Gigatavu: Video
Teratavu: Ison kiintolevyn maksimitila
Petatavu: Kokonainen tietokanta
The CNK

| The CNK> Tiedot |
| --- | --- |
Toiminnassa:  1996–
Tyylilaji:  industrial metal
Kotipaikka:  Clermont-Ferrand, Ranska
Laulukieli:  englanti  saksa
Jäsenet:  Nicolas St Morand, laulu   Jean-Sébastien Ogilvy, kitara, laulu   Jean-Emmanuel Artfield-Lautrec, basso, laulu   Fabrizzio Volponi, rummut  
Levy-yhtiö:  Kodiak Records (2002–?)   Season of Mist (2007–)  
Aiheesta muualla
Kotisivut
Infobox OKNimi-testi OK: 
The CNK tai The Cosa Nostra Klub on ranskalainen black/industrial metal -yhtye. Alun perin yhtyeen nimi oli The Count Nosferatu Kommando, joka vaihdettiin The Cosa Nostra Klubiin vuonna 2005 Rose Hreidmarrin lähdettyä Anorexia Nervosa -yhtyeestä ja liityttyä The CNK:hon.
Jäsenet

Mr Hreidmarr (Nicolas St Morand) – laulu
Mr Heinrich Von B (Jean-Sébastien Ogilvy) – kitara, laulu
Mr Valnoir (Jean-Emmanuel Artfield-Lautrec) – basso, laulu
HDK (Fabrizzio Volponi) – rummut
Jäsenet > Entiset jäsenet

Mr Sylvicious – rummut
Grafin Orlock – koskettimet
Melissa De Sainte Croix – basso
Doktor Holocausto – rummut
Athevros – kitara
Sir Orias – basso
Morbus Gravis – basso
Lord Sidragazum – rummut
Diskografia > Albumit

Ultraviolence Über Alles (2002)
L'Hymne à la Joie (2007)
Ultraviolence Über Alles – Übercharged Edition (2009)
Révisionnisme (2012)
Diskografia > Demot

Das Schwarze Order (1996)
Soleil Noir (1998)
Aiheesta muualla

Yhtyeen viralliset sivut
The CNK Myspacessa (englanniksi)